  Анжелика Тихонова Анжелика Тихонова корреспондент Удмуртиын улӥсьёсты йӧскалык дӥсен нылпиосын туспуктэмъёсъя арлы быдэ ортчись «Дети России» вожвылъяськонэ пыриськыны ӧтё. Куриськонъёсты 15-тӥ куартолэзёзь кутозы. Со сярысь элькунысь йӧскалык политикая министерстволэн пресс-службаез ивортӥз. Вожвылъяськонэ Россиысь калыкъёслэн дӥськутэнызы 14 аресозь пиналъёсын туспуктэмъёсты кутозы. Конкурслы йылпумъянъёсъя куинь вормисьёс луозы. Нырысетӥзэ ӧнерлыко жюри быръёз, кыкетӥзэ конкурслэн сайтаз куара сётонъя шараялозы, нош куинетӥзэ радъясьёс тужгес зэмос йӧслык дӥсь понна пусъёзы. Йылпумъянъёс Нылпиосты утён нуналэ – 1-тӥ инвожое – лэсьтозы. Вормисьёс дуно кузьымъёс – визьмо колонкаос – басьтозы. Куронъёсын пыр-почгес тодматскыны но куриськон гожтыны чӧлсконпусъя луэ. Пусъём, конкурсэз 2014-тӥ арысен Йӧскалыккуспо журналистикая гильдия ортчытэ. Солэн ужпумез – йӧслык дӥськут пыр Россиысь калыкъёслэсь лулчеберет аспӧртэмлыксэс возьматон но семьяосын калык сямъёсты улӟытон. Конкурс бере тужгес усто ужъёсты интыысь интые ветлӥсь адӟытонэ пырто но кунысьтымы но кунгож сьӧрысь каръёсын возьмато. Тодэ вайытом, 2021-тӥ арын удмурт дӥсен нылашлэн туспуктэмез вормисьёс пӧлы пыриз вал. Тегъёс: удмуртъёс йӧскалыклулчеберет Удмуртия Россия Мерлык вожвылъяськон  